**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՊԵՍ ՆԱԵՎ ՄԻ ՇԱՐՔ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ** **ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը.**

Հայաստանի Հանրապետության կառավարության որոշման նախագծով նախատեսվում է **2022 թվականի պետական բյուջեով կապիտալ ծրագրերին հատկացված միջոցներից կատարել վերաբաշխում 163,639.0 հազար դրամ** գումարի չափով՝ կապիտալ ծրագրերի իրականացման համար:

Որոշման նախագծով նախատեսվում է ապահովել մի շարք կրթական հաստատությունների շենքերի ջեռուցման ապահովման հետ կապված շինարարական աշխատանքների կատարումը և դրանց համար անհրաժեշտ նախագծումը, ինչպես նաև գույքային հագեցվածության բարելավումը, մասնավորապես՝

|  |  |
| --- | --- |
| **ԸՆԴԱՄԵՆԸ** | **163,639.0** |
| **Նախագծանախահաշվային փաստաթղթեր** | **1,840.7** |
| «Ալավերդու թիվ 5 ավագ դպրոց» ՊՈԱԿ /կաթսայատան կառուցման և ներքին ջեռուցման ցանցի իրականացման նախագիծ/ | 1,840.7 |
| **Շինարարական աշխատանքներ** | **116,738.3** |
| «Երևանի թիվ 4 արհեստագործական պետական ուսումնարան» ՊՈԱԿ /կաթսայատան կառուցում և ջեռուցման իրականացում/ | 74,194.1 |
| «Երևանի N 105 ավագ դպրոց» ՊՈԱԿ /պարիսպի կառուցում, մուտքի դռների, արտաքին կոյուղու ցանցի և ջեռուցման մասնակի աշխատանքներ/ | 37,798.3 |
| «Գառնիի Ատոմի անվան հ․2 ավագ դպրոց» ՊՈԱԿ /նոր կաթսայի տեղադրում/ | 4,745.9 |
| **Գույքով ապահովում** | **45,060.0** |
| «Երևանի Հ. Գալստյանի անվան թիվ 83 ավագ դպրոց» ՊՈԱԿ /կաթսայատան կաթսաների փոխարինում/ | 14,100.0 |
| «Երևանի Ռոբերտ Աբաջյանի անվան հ.147 հիմնական դպրոց» ՊՈԱԿ /կաթսայատան կաթսաների փոխարինում/ | 15,560.0 |
| «Երևանի Հ. Խաչատրյանի անվան N 199 հիմնական դպրոց» ՊՈԱԿ /կաթսայատան կաթսաների փոխարինում/ | 15,400.0 |

Նախագծով նվազեցվում են ՀՀ ԿԳՄՍ նախարարության 2022 թվականի պետական բյուջեի 1045 ծրագրի 12001 միջոցառմամբ, 1146 ծրագրի 11001 միջոցառմամբ և 1193 ծրագրի 11001 միջոցառմամբ նախատեսված գումարները, որոնց հետագայում ամբողջական կամ մասնակի վերականգնման անհրաժեշտությունը առկա չէ:

**Ընթացիկ իրավիճակը և խնդիրները.**

Նախագծանախահաշվային փաստաթղթերի մշակում և փորձաքննություն

Նախագծով նախատեսվում է գումար հատկացնել՝ «Ալավերդու թիվ 5 ավագ դպրոց» ՊՈԱԿ-ի կաթսայատան կառուցման և ներքին ջեռուցման ցանցի իրականացման նախագծի ձեռքբերման համար: Դպրոցն ունի ջեռուցման խնդիր, չունի կաթսայատուն: Նախատեսվում է կառուցել կաթսայատուն և ապա ներքին ջեռուցման ցանց: Պահպանելով ՀՀ կառավարության 2015 թվականի մարտի 19-ի N 596-Ն որոշմամբ ամրագրված դրույթների կատարումը՝ նախ և առաջ անհրաժեշտ է ձեռք բերել համապատասխան նախագծանախահաշվային փաստաթղթերը: Դպրոցում իրականացվել է ակնադիտարկում և հիմք ընդունելով ՀՀ քաղաքաշինության նախարարի 2009 թվականի ապրիլի 3-ի N 35-Ն հրամանով, 2008 թվականի փետրվարի 15-ի N 19-Ն հրամանով, ինչպես նաև ՀՀ կառավարության 2011 թվականի հունիսի 23-ի N 879-Ն որոշմամբ սահմանված դրույթները՝ կատարվել է շինարարական աշխատանքների խոշորացված ցուցանիշներով հաշվարկ (ՇԱԽՑ): Հաշվարկի համաձայն նախագծանախահաշվային փաստաթղթերի մշակման արժեքը կազմում է 1,673.4 հազար դրամ, իսկ այդ փաստաթղթերի փորձաքննության արժեքը՝ 167.3 հազար դրամ:

Շինարարական աշխատանքներ

Նախագծով գումար է հատկացվում «Երևանի թիվ 4 արհեստագործական պետական ուսումնարան» ՊՈԱԿ-ի կաթսայատան կառուցման և ջեռուցման իրականացման աշխատանքների ձեռքբերման համար: Աշխատանքների նախահաշվային արժեքը կազմում է 74,194.1 հազար դրամ:

Նախագծով նախատեսվում է գումար հատկացնել «Երևանի N 105 ավագ դպրոց» ՊՈԱԿ-ի պարիսպի կառուցման, մուտքի դռների, արտաքին կոյուղու ցանցի և ջեռուցման մասնակի աշխատանքների ձեռքբերման համար: Դպրոցին ՀՀ կառավարության 2021 թվականի դեկտեմբերի 9-ի N 2023-Ն որոշմամբ գումար է հատկացվել կաթսայատան նորոգման համար, սակայն կաթսաների գործարկման ժամանակ խնդիրներ են առաջացել ջերմային ցանցի խողովակների հետ, որոնց փոխարինումը նախատեսված չի եղել կաթսայատան նորոգման նախագծով: Ընդհանուր աշխատանքների նախահաշվային արժեքը, համաձայն դրական փորձագիտական եզրակացություն ունեցող նախագծանախահաշվային փաստաթղթերի, կազմում է 37,398.3 հազար դրամ:

Նախագծով գումար է հատկացվում «Գառնիի Ատոմի անվան հ․2 ավագ դպրոց» ՊՈԱԿ-ի կաթսայատանը նոր կաթսայի տեղադրման աշխատանքների ձեռքբերման համար: Դպրոցի կաթսայատանը ներկա պահին գործում մեկ կաթսա, որը տեղադրվել է 2008թ.-ին և որի խափանման ընթացքում դպրոցի ջեռուցման հետ կապված խնդիրենր են առաջանում: Նման իրավիճակները բացառելու համար անհրաժեշտություն է առաջացել ձեռք բերելու լրացուցիչ կաթսա: Աշխատանքների նախահաշվային արժեքը կազմում է 4,745.9 հազար դրամ:

Գույքով ապահովում

Նախագծով նախատեսվում է գումար հատկացնել «Երևանի Հ. Գալստյանի անվան թիվ 83 ավագ դպրոց» ՊՈԱԿ-ին, «Երևանի Ռոբերտ Աբաջյանի անվան հ.147 հիմնական դպրոց» ՊՈԱԿ-ին և «Երևանի Հ. Խաչատրյանի անվան N 199 հիմնական դպրոց» ՊՈԱԿ-ին՝ կաթսայատների կաթսաների փոխարինման համար: Երևանի թիվ 83 ավագ դպրոցի կաթսայատունը գործում է 1977թ.-ից և կաթսաները 15 տարվա ընթացքում ֆիզիկապես մաշվել են: Համաձայն «ԹԵՐՄՈ-ՖԻԹ» ՍՊԸ-ի կողմից ներկայացված թերությունների ակտի՝ անհրաժեշտ է դրանք փոխարինել 150 կվտ հզորությամբ կաթսաներով: Առկա է նաև նույն ընկերությունից ստացված գնային առաջարկը, որը կազմում է 14,100.0 հազար դրամ: Ինչ վերաբերում է Երևանի հ. 147 հիմնական դպրոցին, ապա դպրոցի շենքը սպասարկող կաթսայատան ջրատաքացման թվով 2 կաթսայի տեխնիկական անվտանգության փորձաքննության արդյունքներով «Տեխնիկական անվտանգության ազգային կենտրոն» ՊՈԱԿ-ի կողմից տրվել է բացասական եզրակացություն, որի հիման վրա ՀՀ քաղաքաշինության, տեխնիկական և հրդեհային անվտանգության տեսչական մարմնի կարգադրագրով դադարեցվել է հիշյալ կաթսայատան՝ որպես արտադրական վտանգավոր օբյեկտի հետագա շահագործումը: Եզրակացությամբ նշվում է նաև, որ ավարտվել է կաթսաների պիտանելիության ժամկետը, շահագործումն առաջացնում է գազի թերայրում և գերածախս՝ թերայրման ժամանակ առաջանում է մեծ քանակությամբ շմոլ գազ: Առկա են գնային առաջարկներ 3 կազմակերպությունից, և Նախագծով նախատեսվում է դպրոցին հատկացնել 3 գնային առաջարկի միջինցաված արժեքի չափով որը կազմում է 15,560.0 հազար դրամ: Երևանի հ. 199 հիմնական դպրոցի համար նույնպես կազմվել են թերությունների ակտ և նախահաշիվ /կցվում են/, որի համաձայն կաթսայի փոխարինման արժեքը կազմում է 15,400.0 հազար դրամ:

Նախագծի 3-րդ կետով նախատեսվում է թույլատրել ՀՀ ԿԳՄՍ նախարարությանը կատարել ծավալի ավելացում Ամերիկայի Միացյալ Նահանգների միջազգային զարգացման գործակալության աջակցությամբ իրականացվող «Ներառական կրթության համակարգի ներդրում» դրամաշնորհային ծրագրի շրջանակներում «Վանաձորի տարածքային մանկավարժահոգեբանական աջակցության կենտրոն» ՊՈԱԿ-ի ներառական կրթությանը հարմարեցման նպատակով կատարել ձեռքբերվող աշխատանքների և ծառայությունների ծավալների ավելացում: ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 56-րդ կետի 2-րդ ենթակետով սահմանվում է, որ *պայմանագրով նախատեսված աշխատանքների կամ ծառայությունների ծավալները կարող են ավելանալ միայն պայմանագրով աշխատանքի կատարման կամ ծառայության մատուցման համար սահմանված ժամկետում:* Ծավալների ավելացումը չի գերազանցում թույլատրելի 10 տոկոսը, սակայն պայմանագրերով սահմանված աշխատանքների կատարման / ծառայությունների մատուցման ժամկետները ավարտվել են: Ըստ այդմ, հիմք ընդունելով նույն կարգի 57-րդ կետը՝ նախատեսվում է ՀՀ կառավարության որոշմամբ ստանալ համապատասխան թույլտվություն:

Նախագծի 7-րդ կետով նախատեսվում է ՀՀ կառավարության 2021թ.-ի դեկտեմբերի 23-ի N 2121-Ն որոշման մեջ կատարել լրացում, որը թույլ կտա ՀՀ ԿԳՄՍ նախարարությանը հանրակրթական առարկաների դասագրքերի և ուսումնաօժանդակ գրականության ստեղծման, հրատարակման և հանրակրթության պետական չափորոշչին դրանց համապատասխանության գնահատման առարկայական հանձնաժողովների ձևավորման կարգով և հանրակրթական առարկաների դասագրքերի և ուսումնաօժանդակ գրականության ստեղծման դրամաշնորհի մրցութային հրավերով սահմանել Հայաստանի Հանրապետության կառավարության 2003 թվականի դեկտեմբերի 24-ի թիվ 1937-Ն որոշմամբ հաստատված Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգից տարբերվող հայտերի ներկայացման, դրանց բացման, քննարկման և գնահատման այլ պայմաններ:

**Կարգավորման նպատակը և բնույթը.**

Որոշման նախագծի ընդունմամբ կապահովվի մի շարք կրթական հաստատությունների շենքային պայմանների բարելավումը և գույքով ապահովումը:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվեն կրթական դաստիարակության համար շենքային առավել բարենպաստ պայմաններ։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2022 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու, ինչպես նաև մի շարք գնման պայմանագրերում փոփոխություն կատարելու թույլտվություն տալու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության ծրագրի «4.3 ԿՐԹՈՒԹՅՈՒՆ» բաժնի 2-րդ և 3-րդ պարբերություններից, մասնավորապես.

* *«Կրթության բոլոր մակարդակների համար առանցքային են լինելու ....անհրաժեշտ ենթակառուցվածքների արդիականացումն ու վերազինումը... »*
* *«Հանրակրթության ոլորտի առկա խնդիրների լուծման համար անհրաժեշտ է հանրակրթության ամբողջական և շեշտակի փոփոխություն...՝ ապահովելով դպրոցական արդիական ու հագեցված ենթակառուցվածք... »:*

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: